Nordjyllands Politi har tirsdag anholdt den formodede gerningsmand bag hærværk med graffiti

Politiet har tirsdag anholdt af en formodet gerningsmand, man sætter i forbindelse med adskillige tilfælde af graffiti-hærværk, begået flere steder i Aalborg kommune i form. Det skriver Nordjyllands Politi i en pressemeddelelse. Det er adskillige butiksfacader og andre bygninger i både Aalborg og Nørresundby, som uden tilladelse er blevet malet – og dermed skæmmet – med grafitti med brug af de samme type symboler. Politiet har efterforsket målrettet siden slutningen af uge 11, oplyser lederen af efterforskningen, politikommissær Preben Bang Klitgaard. Skæmmer det offentlige rum Den anholdte i sagen er en 40-årig mand fra lokalområdet, og politiet mistænker ham for at stå bag meget af den graffiti, der har plaget borgerne og butiksdrivende i den seneste tid. - Faktisk sætter vi ham i forbindelse med mindst 14 tilfælde af hærværk. Den type adfærd er ikke acceptabel, og det skæmmer det offentlige rum. Derfor sigter vi pågældende for groft hærværk – og vi håber, at det kan sætte en stopper for det, siger politikommissær Preben Bang Klitgaard, der opfordrer til, at borgere, der har været udsat for hærværk af netop denne særlige type, retter henvendelse til politiet. Det vil sige, at hvis har fået malet grafitti af typen "666", "Dizzy" eller pentagrammer og lignende på sin butik eller beboelse, så skal man rette henvendelse til Nordjyllands Politi. - Men ring kun til os, hvis du ikke har anmeldt det i forvejen, understreger Preben Bang Klitgaard. Nordjyllands Politi kan kontaktes på telefon 114.